Քլինթ Իսթվուդ

**Քլինթ Իսթվուդ** (Քլինթոն Էլայաս Իսթվուդ կրտսեր, , ), ամերիկացի կինոդերասան, ռեժիսոր, պրոդյուսեր, ով նաև իր ֆիլմերի համար երաժշտություն է գրում։ Համարվում է Հոլիվուդի կենդանի լեգենդներց մեկը։

## Կենսագրություն
Քլինթ Իսթվուդը ծնվել է 1930 թվականին Սան Ֆրանցիսկոյում։ Հայրը՝ Քլինթ Իսթվուդ ավագը (1906-1970) զբաղվում էր պողպատագործությամբ և աշխատում միգրացիոն գործակալությունում։ Մայրը՝ Մարգարիտ Ռութը (1909-2006) բանվորուհի էր։ Իսթվուդի երակներում հոսում է անգլիացու, շոտլանդացու, իռլանդացու և հոլանդացու արյուն։ Ծնվելու ժամանակ ունեցած ծանր քաշի համար բուժքույրերը նրան «Սամսոն» մականունն էին տվել։

Դպրոցական տարիներին Իսթվուդը սովորելուց բացի զբաղվում է նաև տարբեր սպորտաձևերով, ֆուտբոլով, բասկետբոլով, մարմնամարզությամբ և լողով։ Նրանց ընտանիքը անընդհատ մի տեղից մյուսն էր տեղափոխվում և Իսթվուդը ստիպված էր ամեն անգամ նոր գործ գտնել։ Տարբեր ժամանակներում աշխատել է որպես մթերային խանութի բանվոր, անտառային հրշեջ, լրագիր ցրող, գոլֆիստի օգնական և այլն։

## Կարիերան
Քլինթ Իսթվուդը նկարահանվել է մեծ մասամբ վեստերներում և մարտաֆիլմերում ստեղծելով դրական կերպարներ, նրա ամենահայտնի հերոսները կովբոյներ ու ոստիկաններ են։ Հատկապես հաջող է եղել նրա ու ռեժիսոր Սերջիո Լեոնեի համագործակցությունը։ 
Քլինթ Իսթվուդի համար աստղային էին 1960-1980-ական թթ., այդ տարիներին նա համարվում է Հոլիվուդի ամենապահանջված դերասաններից մեկը։ Սկսած 1970 թվականից Իսթվուդը զբաղվում է նաև ռեժիսորական աշխատանքներով, իսկ սկսած 1993 թվականից նկարահանվում է միայն իր ֆիլմերում։

## Մրցանակներ
Քլինթ Իսթվուդը մրցանակների ահռելի «հավաքածու» ունի, մոտ 121 կինոմրցանակ, չհաշված ևս 79 թեկնածություն տարբեր մրցանակների։

* Օսկարի քառակի դափնեկիր է, 1993 թվականին «Չներվածը» և 2003 թվականին «Խորհրդավոր գետը» ֆիլմերի համար «Օսկար լավագույն ռեժիսորի համար» և «Օսկար լավագույն ֆիլմի համար» (որպես պրոդյուսեր) անվակարգերում
ստացել է նաև
* 5 Ոսկե Գլոբուս, որոնցից 3 Ոսկե Գլոբուս լավագույն ռեժիսորի համար ևս 2-ը Ոսկե Գլոբուս լավագույն դերասանի համար (դրամա) անվանակարգերում
* 3 Սեզար
* «Չներվածը» ֆիլմը ներառվել է Ամերիկյան կինոակադեմիայի
** Ամերիկյան բոլոր ժամանակների 100 լավագույն ֆիլմերի ցանկում 68-րդ տեղում
** Ամերիկյան բոլոր ժամանակների 10 լավագույն ֆիլմեր ըստ 10 ժանրերի վեստեռների ցանկում՝ 4-րդ տեղում
* Վենետիկի միջազգային կինոփառատոնի 2 մրցանակ և այլն

## Ֆիլմագրություն
Կինոյում խաղում է սկսած 1955 թվականից, խաղացել է ավելին քան 60 ֆիլմերում, մոտ 30 ֆիլմի ռեժիսոր է, նույնքան ֆիլմի պրոդյուսեր, երաժշտություն է գրել իր 15-ից ավելի ֆիլմերի համար։ 

Առավել նշանավոր ֆիլմերն են՝ 

## Ծանոթագրություններ

Կատեգորիա:1930 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի ամերիկացի քաղաքական գործիչներ
Կատեգորիա:21-րդ դարի ամերիկացի գործարարներ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:«Սեզար» մրցանակի դափնեկիրներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի բարերարներ
Կատեգորիա:Ամերիկացի կինոկոմպոզիտորներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կոմպոզիտորներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացիներ իռլանդական սերմամբ
Կատեգորիա:Լավագույն ռեժիսոր Օսկարի մրցանակակիրներ
Կատեգորիա:Հոլիվուդյան դերասաններ
Կատեգորիա:Մայիսի 31 ծնունդներ
Կատեգորիա:Պատվո լեգեոնի շքանշանի կոմանդորներ